JohanHeinsen/ENO huggingface dataset:
Aarhuus Stifts-Tidende, 1837-04-10
No. 59. den 10de April. Mandagen Den til Forsendelse med Brevposterne Kongelig allernaadigst allene privilegerede Stifts Aarhuus Tidende.
Aarhuus Stifts-Tidende, 1837-04-10
Nyheder fra Udlandet. Jtalien. Privatbreve fra Turin og Floren; melde om Udrustninger i flere italienske Havne, hvis Hensigt menes at være en Expedition til Spanien for at hielpe Don Carlos.
Aarhuus Stifts-Tidende, 1837-04-10
Portugal. Alt synes hertillands at bebude en nærforestaaende Crisis. Oppositionen vinder daglig mere Terrain. Partiet for Don Pedros Charte løfter Hovedet stolt iveiret, en politisk Bevægelse er ikke fjern. Hæren, som man skylder 9 Maaneders Soldkuurrer, og Embedsmændene, som ikke have faaet Gage 14 Maaneder, suge paa Labben. Elendigheden hos denne Classe er stegen saa høit, at en Trediedeel af Embedsmændene ikke meere kunne gaae paa Contoirerne fordi de have seet sig nødsaget til at sælge deres Klæder. Ogsaa en Statsbankerot synes uundgaaelig. Spanien. J Omegnen af Bilbao sloges Carlisterne og de konstitutionelle Tropper endnu den 24de Marts, uden, som det synes, at nogen af Partierne havde vundet nogen afgjørende Seier. Carlisterne havde angrebet den 21de, 22de og 23de, Christinerne den 24de, hvilket sidste beviser, at disse dog ikke, som det hed, vare saa aldeles slagne. Dronningens Armee er bleven forstærket med 30,000 Md. Milits og Nationalgarde, og man venter med det første et Hovedslag. Fra Madrid skrives, at Dronningen stoler meget paa Engellands Hielp til Foraaret. J Provindsen Gallicien er arresteret en Mængde Præster og Munke, formedelst en der opdaget carlist. Sammensværgelse, Frankrig. Det sidstommeldte nye Ministerium er gaaet overstyr igjen, der siges, paa Forestilling af nogle store Magters Gesandter. Nu har Kongen overdraget Grev Montalivet at faae et nyt bragt istand. Man frygter meget for Uroligheder i Lyon, St. Etienne, og øvrige Fabrikstæder. Regjeringen har derfor sendt endnu et Linieregiment til Lyon, hvor 20,000 Arbeidere vanke brødløse omkring i Gaderne. En Mængde Silkefabriker ere der gaaede istaa, deels formedelst uheldige Spekulationer og store Fallitter, deels fordi de fr. Fabriker ikke kunne holde Priser med de udenlandske. – Hvor dybt Ludvig Philips Dynastie er sjunket i Folkegunsten viser tydeligt de mange Frikjendelser som Retterne i denne Tid afsige mod Folk som anklages for Presseforseelser. Blandt disse kan nævnes Redacteuren af Charivari, som i Anledning af den kgl. Families Appanageringsforslag havde formeligt udskjældt den orleanske Familie for en Betlerfamilie, og dog blev frikiendt. - Regjeringen har ladet Fortet Vincennes (1/2 Miil fra Paris) sætte i en frygtelig Forsvarstand, med 500 Kanoner, som især ere anbragte mod den Side som dominerer Forstaden St. Antoine. Pariserne synes ikke at være tilfredse dermed.
Aarhuus Stifts-Tidende, 1837-04-10
Tydskland. Kronprindsen af Frankrigs Brud, den mecklenborgske Prindsesse Helena, befinder sig ikke vel i denne Tid, hvisaarsag hun ikke tiltræder sin Reise til Paris førend først i Mai. Prindsen hedder det fra Paris – længes meget efter hendes Ankomst, og har ved en Coureer tilsendt hende et høistegenhændigt Brev." Prindsessen skal afhentes af en fransk Marskal, og modtages ved Grændsen (i Strasborg) af Hertugen af Cholseul. Formælingen skal finde Sted i Versailles.
Aarhuus Stifts-Tidende, 1837-04-10
Sverrig. Toldforvalter Finer i Stockholm han skaaret Halsen over paa sig. Man har fundet efter ham en stor Kassemangel og betydelig Gield. Siden efter er en heel Række Embedsmænd i samme Fag blevne suspenderede.
Aarhuus Stifts-Tidende, 1837-04-10
Fædrelandet. Kiel den 30te Marts. Et Beviis paa, at Hs. M. Kongen ikke føler sig syg i nogen betænkelig Grad, giver den Efterretning, at Allerhøistsamme allerede har bestemt Sin sædvanlige Sommerreise til Holsteen og truffen de fornødne Bestemmelser med Hensyn til Reiserouten. Troppernes Mønstring ved Rendsborg vil som sædvanligt finde Sted i Juni Maaned.
Aarhuus Stifts-Tidende, 1837-04-10
(Af Hb. og flere holst. Aviser.)
Aarhuus Stifts-Tidende, 1837-04-10
Odense, den 7de April. J en nærliggende Landsbykirke forefaldt sidste Confirmations=Søndag et høist ubehageligt Optrin, En Skolelærer i Sognet, der ellers skal være kjendt som en duelig Mand i sit Fag gav nemlig midt under Gudstjenesten flere Tegn paa en momentan Sindsforstyrrelse. Saaledes gik han imedens Præsten examinerede Børnene, pludseligen frem iblandt disse og begyndte ligeledes at examme re. Paa Præstens venlige Forestilling om det Upassende heri, satte han sig imidlertid roligt hen; men kort efter begyndte han ligeledes under Examinationen at synge høit, hvilket den tilstedeværende Capellan ogsaa venligt søgte at formaae ham til at undlade. For at undgaae flere forargelige Optrin formaaede man ham til at forlade Kirken; men saasnart han kom udi løb han fra dem, der fulgte ham til et Vandsted, og derfra tilbage til Kirken, hvor han sprang op paa et dog temmelig høit siddende Vindue, og slog nogle Ruder ind for saaledes atter at komme ind i Kirken. Den indenfor siddende Capellan, som mærkede hans Hensigt, ilede til, for at gribe ham i Springet, uden hvilken velvillige Bistand han formodentligen vilde gandske have forslaaet sig. Ved at tage for sig i Faldet, kom han til at gribe i Capellanens Præstekjole, som derved blev noget forreven. Man fandt det naturligviis nu raadeligt at bemægtige sig den Syge og at bringe ham til Hospitalet for Sindssvage i Oden(Th. Av.)
Aarhuus Stifts-Tidende, 1837-04-10
Ringkjøbing, den 31te Marts. Til almindelig Glæde for denne Egns Landboere, der i Vinter have været satte i Skræk ved en Mængde natlige Jndbrud og dristige Tyverier, er det nu lykkedes Stedets Politimester ved hensigtsmæssige Foranstaltninger at overrumple og gribe den formeentlige Hovedmand for en Tyvebande under selve Udøvelsen af et Jndbrudstyve rie i Hee Sogn. Endeel andre Personer, der ansees for Deeltagere eller Hælere, ere ligeledes anholdte.
Aarhuus Stifts-Tidende, 1837-04-10
Skagen den 31te Marts. Den 27de ds. er, norden for Skagen, indstrandet det engelske Barkskib Terrys, ført af Capt. Humphreys, kommende fra Hull, bestemt til Memel. Skibsbesætningen er reddet og en Deel af Skibsinventariet bjerget, men Skroget er Brag. – Ligeledes indstrandede her paa nordosRif, Natten til den 28de ds., Skonnerten Ann af Dundee, ført af Capt. Strachan, kommende ballastet fra Dundee, bestemt til Pillau.
Aarhuus Stifts-Tidende, 1837-04-10
Aalborg den 6te April. Vi have atter heri Egnen havt en Røverscene hos en stakkels afsides boende Bondefamilie, Natten imellem den 1ste og 2den ds. ikke efter tomme Rygter, men efter paalidelig Meddelelse, offentliggjøres herved det Passerede: J en Udflyttergaard fra Byen Klarup i Fleskum Herred, 1 Miil herfra Staden, foregik omtrent en Time før Dagningen følgende: Et Par Personer kom ubemærkede ind i Gaarden, hvor de strax søgte til Tjeneste karlens Kammer. Dette ligger i Udhusene og er ikke meget let at finde ind til; da Røverne imidlertid aldeles ubemærkede vare komne derind og allerede ifærd med at binde Karlen, da han vaagnede, er det at formode, at de have været vel bekjendte med Localiteterne. De spærrede nu alle Udgange og skaffede sig Indgang i Vaaningshuset ved at bryde Hul paa en af Udvæggene. J Soveværelset forefandt de Manden, Konen og en Tjenestepige. Disse bleve ogsaa bundne og Ugierningsmændene tændte nu i al Maa Lys for at skride videre frem i deres Niddingsværk. Ved grov Mishandling med Hug og Slag søgte de af de værgeløse Beboere at udpresse Tilstaaelse om Gjemmestederne for deres Sager af Værdi. Af deres Mishandling bære baade Manden og Konen sørgelige Spor, den Første har 9, den Anden 7 Huller i Hovedet. Alle Skabe og Kister i Huset, baade i Værelserne og paa Loftet, bleve opbrudte med et Jern, som Røverne skulle have efterladt. Efter omtrent en Times Forløb forlode de Stedet, belæssede med det Bytte, de havde agtet det Umagen værd at slæbe med sig. Virkningerne af den for denne Aarets Tid saa usædvanlige Eftervinter ere uberegnelige. Fjorden imellem Aalborg og Sundby har atter lagt sig og en stille Frost har nu i flere Dage kjæmpet med Solens varme Straaler og vundet Seiren. At Skibsfarten maa standse under disse Omstændigheder, er sørgeligt, men endnu sørgeligere er Landmandens Lod. Jammerklager over Fodertrang, dette frygtelige, i Landmandens Kaar for lang Tid indgribende Onde, lyde fra næsten alle Egne her i Stiftet, og, som det synes, vil det have lange Udsigter, inden Kreaturerne udenfor Staldene kunne søge nogen Erstatning for den Mangel, de maae lide inden i dem. At man griber til at afdække Husene, for at fodre med Taget, er et Nødmiddel, hvis Anvendelse man i dobbelt Henseende maa beklage. Det er at haabe, at Kartoflerne paa mange Steder bøde noget paa Mangelen, og at et sligt Exempel vil bevirke deres end almindeligere Udbredelse blandt Landmændene.
Aarhuus Stifts-Tidende, 1837-04-10
Det herværende Skuespillerselskab opførte i Fredags Aftes: Hakon Jarl, af Oehlenschlæger.
Aarhuus Stifts-Tidende, 1837-04-10
Horsens, den 7de April. Det Beckerske Selskab sluttede i Aftes dets Forestillinger og agter sig herfra til Veile, for der paa Søndag Aften at spille første Gang. Jfr. Lichtenstein afreiste i Løverdags til Kjøbenhavn, hvor hun paa det kongelige Theater i et Aar er ansat som Elev. Comikeren, Hr. Poschel, veed stedse ved sit livfulde Spil at vedligeholde Publikums Yndest, som det ogsaa denne Gang lagde for Dagen ved at fremkalde ham som Joseph Hubert i Wienerne i Berlin." Mad. Neupert, der almindeligen giver sin Rolle med Ynde, blev ogsaa i Aftes fremkaldt som Lægens Kone i "Mændenes Troskab. Hr. Neupert maa man tilstaae giver sin Rolle med Routine og med et vist eiendommeligt comisk Anstrøg, og den gamle Becker viser endnu Skuespilleren med Liv og Siel Vi ønske Selskabet al Held paa dets Reise, (Hors. Av.)
Aarhuus Stifts-Tidende, 1837-04-10
Aarhuus. Formedelst Storm og contrair Vind, baade i Gaar og i Dag, var endnu ingen Kjøbenhavnspost kommen hertil ved Avisens Slutning, Eftermiddag Kl. 3.
Aarhuus Stifts-Tidende, 1837-04-10
Copulerede. J Odense: Tobakspinder Grill og Jfr. Clementine Schlüter. – J Frue Kirke i Aarhuus, den 6te April Kobbersmedmester Ole Christian Ravn og Jomfru Petrea Margrethe Liisberg.
Aarhuus Stifts-Tidende, 1837-04-10
Bekjendtgjørelser. Med inderlig Veemod bekjendtgjøres herved, at Døden i Gaar bortrev min elskede Kone, Ane Kirstine, født Hansen, efter 16 Dages smertelige Lidelser af Børnekopper, efterladende mig 9 uforsørgede Børn. Kuns Haabet til det allerhøieste Forsyn kan trøste mig i min Sorg. Løsning Præstegaard, den 7de April 1837. F. W. Gruner, Sognepræst for Løsning og Korning.
Aarhuus Stifts-Tidende, 1837-04-10
Jfølge Foranstaltning af Skifteretten i Cand. pharm. Materialist K. B. Hoskiers til Skiftebehanling overgivne Boe bliver Onsdagen den 19de April førstkommende, om Eftermiddagen Kl. 2 og følgende Dage, afholdt Auction i Gaarden No. 192 paa Studsgade her i Staden, over dette Boes registerede Eiendele, bestaaende af: et Mahognie Schatol, en Birketræes Sopha med Stole, Sengeklæder, Linned, nogle Kobberkjedler, m. m. Jndboe, forskjelligt Urtekram, et betydeligt Partie Medicinal-Vare hvoriblandt endeel ætheriske Olier og Gumier, Farvestoffer, Øl= og Viinædike, Medicinglas, Flasker og Krukker, nogle chemiske Præparations=Apparater, en Messing Smelteovn, en fiin Ballance=Vægt, endeel Krølhaar, en Eenspænder Kane, m. m. hvilket herved bekjendtgjøres. Aarhuus Byefogedcontoir, den 31te Marts 1837. Fleischer.
Aarhuus Stifts-Tidende, 1837-04-10
Torsdagen den 13de April næstkommende, om Eftermiddagen Kl. 2, bliver i Gaarden No. 101 paa Søndergade her i Byen, ifølge Begjæring af Kjøbmand Torsten Nielsens Enke, afholdt offentlig Auction over endeel Løsøre og Effecter, bestaaende af Schatoller, Kister, Skabe, Borde, Stole, Speile, Skilderier, Sengeklæder, Linned, en 2 Etages Jernkakkelovn, Kjøkkentøi, endeel Oxhoveder og Foustager, en Boutik indretning med Skuffer, en Maltkølle, Mædskekar og Svaletønde, med mere. - Lysthavende indbydes. Horsens, den 29de Marts 1837. Ræder.
Aarhuus Stifts-Tidende, 1837-04-10
Onsdagen den 3die Mai førstkommende, om Formiddagen Kl. 10, lader Kammerraad Risom i Ørritzlev, formedelst Gaardsalg og Fraflyttelse, ved offentlig Auction bortsælge en Deel Jnd- og Udboe, bestaaende af Sofaer, Borde, Stole, Speile, et Par Mahognie Commoder, Skabe, Kakkelovne, en Deel Kjøkkentøi, Meierie=Redskaber, en stor Kobber Grubekjedel, en Deel gode Sengeklæder og Sengesteder, 2de Vogne, 6 Stykker Køer, 2de Qvier, 10 Faar med Lam, samt en smuk og sund sort Hoppe i 4de Aar. De Lysthavende indbydes til at møde bemeldte Tid og Sted, da Conditionerne, hvoriblandt den, at Kjøberne gives 5 Maaneders Credit, vil vorde bekjendtgjorte. Woer og Nim Herreders Contoir i Horsens, Bernth. den 4de April 1837. Tirsdagen den 18de d. M., Formiddag Kl. 10, lader Hr. Proprietair Larsen, i Anledning af hans Fratrædelse af Forpagtningen af Frysendahl, ved Auction, som afholdes sammesteds, bortsælge circa 120 Meieriekøer og 2 Tyre; endeel Heste, Vogne, Plouge, Harver, nogle Meierie= og Bryggerie=Redskaber, endeel Sengesteder, Sengeklæder, Kakkelovne og Kjøkkentøi, m. m., samt et Rapsseil med Tilbehør. Solide eller med antagelig Caution forsynede Kjøbere tilstaaes 8 Maaneders Credit. Lysgaard og Hids Herreders Contoir Dalsgaard, den 4de April 1837. H. H. Holm.
Aarhuus Stifts-Tidende, 1837-04-10
Mandagen den 17de April næstkommende, Kl. 9. Formiddag, bliver i Gjern Præstegaard holdt Auction over det Stervboet efter Sognepræst Thura tilhørende Huus sammesteds, bestaaende af 6 Fag med tilliggende Hauge og Jorder af Hartkorn 2 Fdkr. Samme Dag naar Huset er solgt forauctioneres endvidere det Boet tilhørende Løsøre, bestaaende af endeel Meubler, saasom: Schatoller, Borde, Sofaer, Stole og Speile, saa og Sengeklæder og Sengesteder, Gangklæder, Lagner og Dækketøi, Jern Kakkelovne Stueuhre, Sølv, Kobber, Messing og Tin, Glas og Porcellain, Heste, Køer, Faar og Sviin, Vogne, Plove og Harver samt nogle Bøger, m. m. Hvilket herved bekjendtgjøres til Lysthavendes Efterretning, med bemærkning, at Auctionen i fornødent Fald bliver fortsat den paafølgende Tirsdag til ovennævnte Klokkeslet, og at Conditionerne ville blive kundgjorte ved Auctionen. Skanderborg, den 22de Marts 1837. Blichfeldt.
Aarhuus Stifts-Tidende, 1837-04-10
Vandmølle til Salg. Paa Grund af at Eieren har anden Bestemmelse, er en fortrinlig god Vandmølle, hvori tillige er Valkeværk, beliggende næsten tæt ved en af Søe=Kjøbstæderne her i Jylland, underhaanden at erholde tilkjøbs paa billige Pengevilkaar. Mølleværket er i særdeles god Stand, da det nyeligen er opført af nyt, som og Beboelsesleiligheden, der er indrettet til en Familie udenfor Bondestanden. Eiendommen har gode Jorder med ypperlig Engslet. Af Kjøbesummen kan en stor Deel blive indestaaende paa 1ste Prioritet, om saadant maatte ønskes, og Tiltrædelsen kan skee naar forlanges. nærmere Underretning erholdes ved personligen eller i portofrie Breve at henvende sig til Stiftsbogtrykkeriet i Aarhuus.
Aarhuus Stifts-Tidende, 1837-04-10
Et for 8 Aar siden af nyt opbygget Huus i Veilbye, er at faae tilkjøbs strax. Det bestaaer af 7 Fag, har en god Hauge og en Toft. Det er især passende for en Haandværksmand eller en Gartner. Man henvender sig til Eieren Christen Andersen, Huusm. Undertegnede agter at bortsælge sit eiende og iboende Huus underhaanden. Det bestaaer af 8 Fag, er indrettet til 2 Familier, og har en Haugeplads paa omtrent 1/2 Skpe. Lands Størrelse. Tiltrædelsen kan skee strax naar Accord er sluttet med undertegnede Eier. Hvilsted, den 6te April 1837. Peder Sørensen.
Aarhuus Stifts-Tidende, 1837-04-10
Undertegnede har den Ære at anbefale for de ærede Herrer, baade Jnden- og Udenbyes, endeel færdig svede Klædningstykker, bestaaende af: Slobrokker, fine Kjoler og Frakker, endeel Klædes= og Sommerbeenklæder af udvalgte og smagfulde Mynstre, smukke moderne tavlede Silkeveste med en og to Rader Knapper, Klædes Veste ligeledes, og i flere Couleurer, Alt i nyeste Smag og Facons, og efter Arbeidets Godhed og Durabilitet meget billig. C. Grouleff, Skrædermester, boende hos Hr. Boghandler S. Warberg paa Vestergade i Aarhuus.
Aarhuus Stifts-Tidende, 1837-04-10
Hos Niels Winther i Meilbye ved Spørring, er et complet Smedeværktøi at faae tilkjøbs for en billig Betaling.
Aarhuus Stifts-Tidende, 1837-04-10
At min Bog- og Papirhandel fra Duge Dato vil blive ført under Firma "Jessens Boghandling og under Bestyrelse af Cand.phil. J. W. Bruun, bringes herved til almeen Kundskab. Aarhuus, den 1ste April 1837. Christiane Jessen, Enke efter Boghandler Jessen.
Aarhuus Stifts-Tidende, 1837-04-10
Hos Undertegnede er arriveret et Partie Vine, hvoraf god Madeira sælges til 4 Mk., Portviin 3 Mk. 8 s., Graves 2 Mk., St. Julien 2 Mk. 8 s., Roussillon 2 Mk. 4 s., Medoe, fra 1 Mk. 8 s. til 2 Mk., Alt pr. Flaske, ligeledes gammel fransk og ung Viin og diverse andre røde & hvide Vine, kan erholdes saavel i Bouteiller, som paa Ankere til billige Priser. Anbefalende disse, vil sikkert Enhver, som ogsaa i denne Green af min Handel godhedsfuld vil forunde mig deres Søgning, overbevise sig om Vinens gode Qvalitee, og de i Forhold dertil billige Priser. - Det bemærkes: at jeg om kort Tid vil erholde Tilførsel af Rhinskviin, Mallaga, finere Portvine og Champagner, og skal saaledes søge at tilfredsstille enhver Fordring i denne Handel. Aarhuus, den 8de April 1837. Chr. Christensen.
Aarhuus Stifts-Tidende, 1837-04-10
Nylig er arriveret: nye franske Svedsker, Mallaga Rosiner, søde, bittre & Krak=Mandler, Confectrosiner, Katrineblommer, Figener, lyst St. Croix Sukker, nye Caroline-Riis, friske Citroner og Appelsiner, Carristof, Sucat, Haysan= & Congo Thee, Lyneborg Salt, Sago, som iøvrigt Alt til Urtekramhandelen Henhørende, faaes til billige Priser hos Chr. Christensen. Sædehavre. kan erholdes tilkjøbs hos C. Rasmussen.
Aarhuus Stifts-Tidende, 1837-04-10
Hos J. Bang, Skolegade No. 15, bekommes velproppet kjøbenhavnsk Øl af det kongelige Bryggers til 8 s. pr. Flaske, ligeledes Øl til 6 og 4 s. pr. Fl., samt Formelys til nedsat Priis. Sammesteds faaes Chocolade i koppeviis for billig Betaling. Smedepladsen paa Helgenæs er nu besat.
Aarhuus Stifts-Tidende, 1837-04-10
Huusjomfru-Conditionen er nu besat.
Aarhuus Stifts-Tidende, 1837-04-10
Hos undertegnede faaes alle Slags Skole- og Underviisningsbøger til de hos Forlæggerne bestemte Bogladepriser. Desuden faaes hos mig alle Slags Skole materialier til de allerbilligste Priser. S. Warberg, Boghandler, Vestergade i Aarhuus
Aarhuus Stifts-Tidende, 1837-04-10
Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1837-04-11
No. 60. den 11te April. Tirsdagen med Brevposterne Den til Forsendelse allene privilegerede Kongelig allernaadigst. Stifts-Tidende, Aarhuus Fædrelandet.
Aarhuus Stifts-Tidende, 1837-04-11
Khvn. den 8de April. Hs. M. Kongen har i afvigte Nat - hedder det i den i Morges udkomne Bulletin, havt 6 Timers god Søvn, Appetiten og Kræfterne tiltage." J Gaar hed det: "Allerhøistsammes bedre befindende vedvarer."
Aarhuus Stifts-Tidende, 1837-04-11
Det glæder os at kunne efter paalidelig Efterretning melde, at Hs. M. Kongen har i disse Dage, ved et Rescript til vedk. Collegier og Departements, paalagt disse at meddele Finantsministeren alle fornødne Oplysninger angaaende de under dem sorteren de separate Fonds. Den offentlige Stemme synes at ter her at have lagt sine gavnlige Følger for Da(Helsing. Av.)
Aarhuus Stifts-Tidende, 1837-04-11
Den kgl. Resolution af 21de Marts om en Filialbanks Oprettelse i Aarhuus er saalydende: "Nationalbankbestyrelsens Forslag, at der som et Forsøg maatte oprettes en Filial=Indretning i Aarhuus, for sammesteds at udføre de sædvanlige Bankforretninger (Foliers Aabning samt Modtagelse af Deposita alle ne undtagne) finder Vort allerhøieste Bifald, og paalægges Direct. for N. B. saasnart Forberedelserne til ovennævnte Bankcontoirs Aabning saavidt ere fremmede, at det med Vished kan bestemmes, naar samme kan træde i Virksomhed, da derom igjennem Dig som Vor Bankcommissair, at nedlægge allerunderdanigst Jndberetning, paa det at det Fornødne desangaaende ved en Placat kan vorde bekjendtgjort. Der hos ville vi allernaadigst have Dig overdraget at til kjendegive den forenede Bankbestyrelse: at, naar Direct, for N. B. gjennem Dig nærmere allerunderdanigst opgiver, hvormange Skildvagter der attraaes afgivne til Afbenyttelse ved det oprettende Bankcontoir i Aarhuus, det da vil vorde taget under nærmere Overveielse, om og under hvilke Betingelser disse kunne bevilges afgivne."
Aarhuus Stifts-Tidende, 1837-04-11
Vi sanctionere allernaadigst - hedder det en anden kgl. Resolution af s. D. – det af Nationalbankens Direction gjorte Forslag om, at Direct bemyndiges til at gjøre directe Udlaan mod Pant i faste Eiendomme, naar den finder, at Bankens Tarv tilstæder en saadan Anvendelse af dens Midler, under Vilkaar, at Obl. for deslige Laan udstædes paa st. P. 1 Kl. og lyde paa Opsigelse med Fjerdingaars Varsel til en af de tvende sædv. Omslagsterminer, saaledes at 11 Decbr. Termin ogsaa regnes for Omslagstermin i Jylland."
Aarhuus Stifts-Tidende, 1837-04-11
Til dette Aars Foraarsexamen have ved Khvns Universitet meldt sig til skriftlig theologisk Examen 45, fuldstændig juridisk 35, ufuldstændig juridisk 23, medicinsk 5, og til philologisk Embedsexamen 1. Formedelst den forandrede Toldindretning i nogle af Siellands Kjøbstæder er Consumtions-Jnspecteurerne i Roeskilde, Holbek, Frederikssund og Nykjøbing, udnævnte til Told- og Consumtions-Jnspecteurer, og Consumtions=Kassererne i samme Byer til Told- og Consumtions=Kasserere.
Aarhuus Stifts-Tidende, 1837-04-11
- Hidtilværende Adjunct ved Sorøe Academies Skole, Overlærer Dr. philos. Wegener, er beskikket til Lector i Historie, Geographie og Statistik ved bemeldte Academie.
Aarhuus Stifts-Tidende, 1837-04-11
Paa Kunstakademiets nylig aabnede Udstilling udmærker sig især Eckersbergs store, for Christiansborg Slot bestemte historiske Stykke, Kong Frederik V som mønstrer en Afdeling af den nyoprettede Landmilice, et Kunstværk, der vækker megen Interesse J Onsdags foretog Politiet hos Hovedstadens Handlende en streng og meget udstrakt Undersøgelse af Vægt og Lodder. En stor Mængde af disse, som befandtes at være urigtige, bleve borttagne.
Aarhuus Stifts-Tidende, 1837-04-11
En uventet Bistand har for nylig det Thorwaldsenske Museum erholdt i en Dame, der i en begeistret Tale for en meget stor Forsamling har udviklet det Skjønne, der ligger i denne Jdee, og med varm Kjærlighed har anbefalet dens Realisation til Publikums Omsorg. Grundtanken i hendes fortræfselige Foredrag, der blev optaget med stort bifald af hendes henved tusinde Tilhørere, var denne: at Konstens Museer ere for vor Tid, hvad Templerne vare for Oldtiden; og ligesom Grækenlands herlige GudeVerden vel i religiøs Betydning forlængst var gaaet til Grunde, men, da den forkrænkelige Jdee var iført evig uforkrænkelige Skjønheds=Former, atter levede op i Konstens Rige til et nyt forklaret Liv, saaledes maatte Beggeistringen for det Skjønne, der i sin Kilde og i sine Virkninger er Religiøsiteten saa nær beslægtet, ogsaa have sine Templer, hvori dens herligste Værker, som Konstens veltalende Præster, kunde forkynde dens Lærdomme for Folkene til Glæde og Opløftelse for hver ædel Siel. Den Dame, der nedlagde sin varme Forbøn for dette skjønne Foretagende, var Md. Nielsen, selv en af Konstens ypperste Præstinder, og Forsamlingen holdtes, som man vel alt har gjættet, i vort Theater, som i det mindste den Aften var ei blot til Lyst(Khvnsp.)
Aarhuus Stifts-Tidende, 1837-04-11
Capt. Garde skal kommandere Corvetten Diana paa et Øvelsestogt af 3 af 4 Maaneder. Corvetten Flora skal i Aar være Cadetskib, under Capt. Palludans Kommande. Til Stationen i Vestinden udsendes først i April Briggen St. Jan, under Capt. Lieutn. Holsteens Kommando, og først i Mai Briggen St. Thomas, under Capt. Lieutn. Graahs Kommande. De to paa bemeldte Station værende Brigger: Allart, Capt. Lieutn. Kjerulff, og St. Croix, Capt. Lieutn. Grove, ville derefter retournere.
Aarhuus Stifts-Tidende, 1837-04-11
Den danske Naturforsker Grev Vargas, der i to Aar har opholdt sig paa Madeira og de atoriske Øer, og ifølge sine Forsikkringer har gjort de mteressanteste Jagttagelser for Geologien, er ankommen til Lissabon, hvor han vil oppebie nærmere Bestemmelser fra Danmark om hans følgende Reiseplaner.